**UŽUPIS: SKIRTINGOS KULTŪROS, VIENA BENDRUOMENĖ**

**Pamokos trukmė: 2 val.**

**Dalykai: Etika, Lietuvių kalba**

**Amžiaus grupė: 7–8 klasių koncentras**

**Pamokos tikslai:**

Mokiniai sužinos apie Užupio kultūrinės įvairovės ypatumus ir kaip skirtingos tautos bei tradicijos susilieja šioje bendruomenėje.

Mokiniai gebės analizuoti Užupio bendruomenės etines vertybes ir aptarti, kaip įvairios kultūros gali gyventi kartu bei kurti bendrą, harmoningą aplinką.

Grupinė veikla paskatins mokinius bendradarbiauti, diskutuoti ir kartu ieškoti sprendimų, lavinti kūrybiškumą ir kritinį mąstymą.

Mokiniai gerins kalbos vartojimo įgūdžius dalyvaudami diskusijose ir atlikdami rašymo užduotis.

**Priemonės:**

*• Rašymo priemonės, sąsiuvinis.*

*• Informaciniai lapeliai (QR kodai, priedai).*

**PAMOKOS EIGA:**

**ĮŽANGA (20 MIN.)**

**Vieta 1: Šv. Pranciškaus Asyžiečio (Bernardinų) bažnyčia**

***Turinys:***

* Tekstas apie Užupio istoriją (QR kodas, 01 priedas).

***Užduotis:***

* + - Mokiniai gauna QR kodą su tekstu ir užduotimi.
    - Kiekvienas mokinys turi perskaityti tekstą apie Užupio istoriją ir taisyklinga forma užrašyti žodžius. Mokiniai paaiškina, kodėl pasirinko vieną ar kitą formą.

**PAGRINDINĖ DALIS (30 MIN.) Vieta 2:** **Jono Meko skersvėjis**

***Turinys:***

* Vaizdo įrašas apie Jono Meko kūrybą (priedas 02).

***Diskusija:***

* Mokiniai sužinos, kas yra Jonas Mekas ir kokius filmus jis kūrė.
* Mokiniai nagrinės, kas yra avangardinis kinas ir kokie jo bruožai.
* Mokiniai pažins, kaip Jonas Mekas savo kūryboje jungė Lietuvos ir Amerikos bendruomenes.
* Mokiniai įvertins, kaip Jono Meko kūryba paveikė kitus menininkus ir kokį poveikį ji turėjo kino ir meno raidai.

***Užduotis (Darbas grupėje (po 3-5 mok.)):***

* Remdamiesi Jono Meko kūryba, mokiniai kuria savo „Jono Meko skersvėjo“ vaizdą arba mini istoriją. Jie gali naudoti aplinkos elementus, kad sukurtų simbolinius vaizdus, reprezentuojančius šias vietas. Šiai veiklai jie gali fotografuoti, filmuoti, piešti eskizus arba rašyti trumpus eilėraščius.

**PAGRINDINĖ DALIS (30 MIN.) Vieta 3:** **Vilniaus šv. apaštalo Baltramiejaus bažnyčia, Užupio g. 17A**

***Turinys:*** Tekstas apie Vilniaus šv. apaštalo Baltramiejaus bažnyčia (03 priedas).

***Užduotis:***

* + - Mokiniai gauna QR kodą su tekstu ir užduotimi.
    - Kiekvienas mokinys turi perskaityti tekstą apie bažnyčią ir taisyklinga forma užrašyti žodžius. Mokiniai paaiškina, kodėl pasirinko vieną ar kitą formą.

***Užduotis (Darbas grupėje (po 2 mok.)):***

* + - Mokiniai stebės ir analizuos Šv. Baltramiejaus bažnyčios aplinką bei jos architektūrą, kurdami vaizdo įrašą.
    - Naudodami skaitmeninius įrankius, jie parengs aprašymus ir analizę, susijusius su kultūriniais bei istorijos objektais.
    - Mokiniai gebės susieti asmeninius jausmus su kultūriniu kontekstu ir atskleisti, kaip ši vieta formuoja baltarusių bendruomenės tapatybę Vilniuje.
    - Mokiniai pristatys savo projektus, vaizdo dienoraščius, kitoje pamokoje (klasėje).

**PAGRINDINĖ DALIS (20 MIN.) Vieta 4:** **Vėliavas, Užupio g. 19**

***Užduotis (Darbas grupėje (po 2-3 mok.)):***

Sukurti unikalų herbo dizainą, simbolizuojantį toleranciją ir laisvę.

* Išnagrinėti Užupio vėliavą ir herbą – atkreipti dėmesį į esamus simbolius, spalvas ir jų reikšmes.
* Aptarti tolerancijos ir laisvės vertybes – su grupės nariais apmąstyti, kokie simboliai ir spalvos geriausiai atspindi šias vertybes.
* Pateikti argumentus – paaiškinti, kaip pasirinkti simboliai ir spalvos atspindi šias vertybes, kodėl jie buvo pasirinkti.

**REFLEKSIJA (15 MIN.):**

**Vieta 4: Altanos kalnas.**

Diskusija apie kultūros įvairovę Užupyje:

***Mokiniams užduodami klausimai:***

* **Ką jums reiškia Užupis kaip kultūrinė erdvė?**  
  (Ar Užupis jums atrodo kaip vieta, kur susipina skirtingos kultūros? Kodėl?)
* **Kaip Užupio gyventojai ir lankytojai išreiškia savo kultūrinę įvairovę?**  
  (Kokie meno kūriniai, renginiai ar kasdieniai gyvenimo aspektai parodo šią įvairovę?)
* **Kaip Užupio vėliava ir herbas gali atspindėti kultūrinę įvairovę šioje vietoje?**  
  (Kokie simboliai ir spalvos galėtų būti naudojami šiems vertybėms perteikti?)

***Namų darbai:***   
Apibūdinkite, kuris kultūros objektas ar architektūros paminklas, jūsų nuomone, geriausiai atspindi Užupio tarpkultūrinį charakterį, ir pateikite argumentus, kodėl pasirinkote šį objektą.

**VERTINIMAS:**

**Formuojamasis vertinimas:** Vertinamas aktyvus mokinių dalyvavimas pamokos metu, jų gebėjimas analizuoti ir kurti aprašymus bei simbolinius vaizdus, dalyvauti diskusijose. Mokytojas stebi, kaip mokiniai argumentuoja ir susieja asmeninius įspūdžius su kultūriniu kontekstu.

**Diagnostinis vertinimas:** Vertinama mokinių gebėjimas atlikti pradinius uždavinius (pvz., linksniavimą ir teksto analizę).

**Apibendrinamasis vertinimas:** Vertinami galutiniai mokinių darbai (grupinių užduočių pristatymai, kūrybiniai projektai), taip pat gebėjimas pateikti pagrįstus argumentus ir reflektuoti apie Užupio tarpkultūrinį charakterį.

**Pamokos nauda:**

Ši pamoka suteikia mokiniams galimybę giliau suprasti Užupio tarpkultūrinį pobūdį. Mokiniai ne tik susipažins su šios vietos istorija ir architektūra, bet ir išmoks praktiškai analizuoti kultūrinius objektus bei simbolius, kurie atspindi įvairių kultūrų susiliejimą ir bendruomenės formavimą.